Vysoky krvny tlak po plucnej embolii
Dobry den, mozem pouzivat sucasne Aspirin Protect s Optitensin (olivove listy) a Hloh, Imelo, Cesnak? Aspirin zvysuje tlakna 160 90 a preto beriem pripravky na znizenie tlaku. ASpirin musim brat kedze som mal masivnu plucnu emboliu a zle sa mi dycha a doliecujem sa.
Dobrý deň.
Ďakujeme za Vašu otázku.
Pri konzumácii cesnaku alebo užívaní prípravkov s jeho obsahom bol zaznamenaný určitý interakčný potenciál. Cesnak ovplyvňuje izoformu enzýmu, cez ktorý sa metabolizuje kyselina acetylsalicylová (Aspirin Protect), čo môže spôsobiť ovplyvnenie jej účinnosti a môže mať negatívny dopad na prebiehajúcu terapiu. Užívanie prípravku Optitensin, hlohu a imela sa nejaví ako nebezpečné. V prípade nameraných vysokých hodnôt krvného tlaku je potrebné konzultovať liečbu taktiež s ošetrujúcim lekárom.
Prajem pekný zvyšok dňa.
S pozdravom
Mgr. Barbora Bičanovská